钦定古今图书集成/明伦汇编/闺媛典/第065卷 > 蔡三娘
## 钦定古今图书集成/明伦汇编/闺媛典/第065卷 > 蔡三娘

按《广东通志》：“蔡三娘，新宁良家女也。生而婉淑，父母
爱之。年十六未嫁。嘉靖元年，从父避乱何村，为贼所
掠，蔡解衣私与同难邻妇黄氏泣曰：‘汝持此归报吾
家，收吾骨，吾决死矣’。贼以牛负之行，不从，且哭且骂。
贼缚至窑头，将污之。蔡大骂曰：‘我良家女，义不受污，
狡贼何不速杀我’？以首触石流血，贼怒杀之。僵尸数”
日，面色如生。后黄氏获释归报，其家收尸葬之。闻者
莫不痛惜。